Torņakalns (stacija)

Torņakalns, agrāk Rīgas Jelgavas stacija  () jeb Rīga III, ir dzelzceļa stacija Rīgā, Zemgales priekšpilsētā, Torņakalna apkaimē. Vilkaines iela savieno stacijas ēku ar Vienības gatvi un Friča Brīvzemnieka ielu. Tā ir I klases kravas stacija ar piepilsētas pasažieru vilcienu kustību.B kategorijas atļauja Nr. RI 11 IB 0039 Torņakalna stacijā pietur elektrovilcieni, kas kursē maršrutos Rīga—Jelgava un Rīga—Tukums, kā arī dīzeļvilcieni, kas kursē maršrutos Rīga—Liepāja. Blakus stacijai atrodas piemiņas plāksne un vagons, ar kādu tika izsūtīti cilvēki 1941. gada deportācijās. Torņakalna stacija sastāv no A un B parka (B parks atrodas zemākā līmenī nekā A parks). B parka jeb bijušās preču stacijas strupceļos izvietojies Latvijas dzelzceļa vēstures muzejs. Torņakalna stacija aizņem apmēram 9 ha lielu platību un var apkalpot līdz 31 000 kravas vilcienu un 41 000 pasažieru vilcienu gadā.

Sakarā ar "Rail Baltica" atzara uz lidostu izbūvi, Torņakalna staciju paredzēts pārcelt par 200 m uz Daugavas pusi. Vecā ēka tiks pārvietota tālāk no sliedēm un tajā ierīkots muzejs.Kam «brauks pāri» dzelzceļš «Rail Baltica»? Ietekme uz Torņakalnu un Āgenskalnu Stacijā darbojas biļešu kase.

 Vēsture 
1868. gadā atklāto Rīgas—Jelgavas dzelzceļa līnijas galastaciju nosauca par Rīgas Jelgavas staciju (Riga-Mitauer Bahnhof). Tā bija ļoti svarīga stacija, kas nodrošināja Rīgas savienojumu ar Zemgales novadu, taču 1872. gadā pēc dzelzceļa tilta uzbūvēšanas pāri Daugavai tā savu nozīmi zaudēja un tika pārdēvēta par Rīgu III, vēlāk par Rīgas III Preču staciju, kas tika iekļauta apvienotajā Torņakalna stacijā. Jelgavas stacija atradās uz ziemeļiem no tagadējās Torņakalna stacijas starp Uzvaras bulvāri un Akmeņu ielu. Mūsdienās stacijas ēka daļēji saglabājusies Akmeņu ielā 19 (agrākā adrese — Akmeņu iela 38) kā dzīvojamā māja. 1877. gadā Torņakalnā sāka pieturēt arī vilcieni, kas kursēja jaunajā līnijā Rīga—Tukums."Torņakalns" - Izstādes katalogs  Latvijas Valsts vēstures arhīvs 19. gadsimta 80. gadu vidū uzbūvēta tagadējā stacijas ēka, kas 1994. gadā cieta ugunsgrēkā, bet tika atjaunota sākotnējā izskatā. 1950. gadā pēc Rīgas—Dubultu posma elektrificēšanas Torņakalnā sāka pieturēt elektrovilcieni. 1972. gada decembrī tika elektrificēta līnija Rīga—Jelgava, tajā sāka kursēt kontaktakumulatoru elektriskais vilciens.Latvijas (Baltijas) dzelzceļa izveidošana un attīstība PSRS 1945. - 1991.g.  Latvijas dzelzceļš Līdz 2001. gada 15. augustam Torņakalnā pieturēja dīzeļvilciens Rīga—Liepāja (satiksme uz Liepāju atjaunota 2006. gadā, bet Liepājas vilcieni nepietur Torņakalnā). Līdz 2010. gada 15. februārim Torņakalnā katru dienu pieturēja dīzeļvilciens Rīga—Reņģe. No 2025. gada 14. decembra dīzeļvilciens maršrutā Rīga—Liepāja atkal pieturēs Torņakalnā.

 Attēlu galerija 

 Skatīt arī 
 Komunistiskā terora upuru piemiņas vieta Torņakalnā

 Atsauces 

 Ārējas saites 


Kategorija:Dzelzceļa satiksme Rīgā
Kategorija:Dzelzceļa stacijas Latvijā
Kategorija:Dzelzceļa līnijas Torņakalns—Tukums II stacijas un pieturas punkti
Kategorija:Dzelzceļa līnijas Rīga—Jelgava stacijas un pieturas punkti
Stacija